GiliGold/VAD_KnessetCorpus huggingface dataset:
אברהם בורג:
רבותי חברי הכנסת וחברות הכנסת, אני מתכבד לפתוח את ישיבת הוועדה לקידום מעמד האשה של הכנסת החמש-עשרה .
אברהם בורג:
אני מבקש לפתוח באנקדוטה ובאמירה ואז להעמיד להצבעה את המלצת יושב-ראש ועדת הכנסת , או המלצתי כיושב-ראש הכנסת להצביע בעד חברת-הכנסת יעל דיין, כיושבת ראש הוועדה.
מרינה סולודקין:
לשנה הראשונה.
אברהם בורג:
חברת-הכנסת סולודקין, אני רוצה להגיד לך שהתקנון אדיש לגבי הסכמים פוליטיים.
אברהם בורג:
נבחר מי שנבחר, אם הסיטואציה הפוליטית בבחינת הכוכבים ממסילותם תשתנה, אני אשמח לבוא הנה עוד פעם, או אצטער לבוא הנה עוד פעם, בהתאם לנסיבות.
אברהם בורג:
במהלך השנה שקודמת לבר או לבת מצווה של הילדים שלי, במשך השנה שלפני כן, כל שבת אני לומד איתם שעתיים.
אברהם בורג:
שעה ראשונה לקרוא בתורה בטעמי המקרא, ושעה שנייה על איזה נושא שהם בוחרים שעליו הם ממקדים את הדרשה שלהם.
אברהם בורג:
איתי, בננו הבכור עשה דרשה על הצמחונות ביהדות.
אברהם בורג:
אביטל, הבת השלישית עשתה דרשה על הצדקה ביהדות או על החסד.
אברהם בורג:
רוני, שהיא הבת השנייה עשתה את דרשתה על מעמד האשה ביהדות.
אברהם בורג:
נאלצנו להגדיל את נפח הלימודים כי לא מצאנו חומר.
אברהם בורג:
ככל שהיה פחות חומר נאלצנו להכין הרבה יותר, והדרשה של רוני בנושא הזה היתה דרשה מאוד מרתקת שלפחות אצלנו בבית הובילה לתהליך מאוד מעניין סביב היא ששייכת לגל שבעבורה השוויון הוא דבר אבסולוטי - הקמת מנין שוויוני בקהילה שבה אנחנו גרים ואלף ואחד אלמנטים שוויוניים שלפעמים אתה חושב לעצמך מה שהדור הצעיר מקבל כמעט כחלק מהחמצן, לנו הדברים עדיין לא ברורים, או לחלקים אחרים באוכלוסיה הם לא ברורים.
אברהם בורג:
זה משפט אחד שהוא ברמת האנקדוטה.
אברהם בורג:
משפט שני שהוא ברמת העקרון.
אברהם בורג:
לפחות בעיניי, יש שני דברים שהגילוי שלהם או ההכרה בהם הם ההישגים הגדולים ביותר של ההומניזם היהודי, שסורסו הרבה באחרונה, אבל בכל זאת:
אברהם בורג:
האחד הוא גילוי האלוהים, והשני הוא גילוי האדם.
אברהם בורג:
נכון שמונותיאיזם זה רעיון מרתק, אבל מי שאמר שאין אבולוציה אני לא מבין למה הוא אומר את זה.
אברהם בורג:
אנחנו היהודים הבאנו לעולם את האלוהים האחד והאלוהים הזה מיוצג בכנסת על ידי חמש-שש מפלגות.
אברהם בורג:
זה נראה לי ממש תהליך אבולוציוני ראוי.
אברהם בורג:
אבל אחרי שגילינו את האלוהים, בין השאר גילתה היהדות גם את האדם במובן שכל בני האדם שווים בפני המקום.
אברהם בורג:
המחלוקת שמופיעה בגמרא בין בן עזאי לבין רבי עקיבא - מהו הכלל הגדול בתורה, שרבי עקיבא אומר "ואהבת לרעך כמוך" זה כלל גדול בתורה, ובן עזאי אומר: "זה ספר תולדות האדם" וכלל גדול ממנו זה עקרון היסוד של השוויון האנושי.
אברהם בורג:
גילוי הרע כשווה לי הוא דבר שמאוד קשה למין האנושי כולל המודרני והמתקדם ביותר.
אברהם בורג:
בתוך זה גילוי האשה או מעמד האשה כשווה אבסולוטית הוא דבר שלפעמים הוא בלתי נסבל אצל המודרנים והמתקדמים ביותר בעיני עצמם, שלא לדבר על אלה שאינם מודרנים ואינם מתקדמים לא בעיני עצמם ולא בעיני אחרים.
אברהם בורג:
אם יש סוג של ועדה של ועדת כנסת שבעיניי הוא נכון במסגרת של ביטול הישן וחידוש החדש, זה סוג הוועדה מן הסוג הזה.
אברהם בורג:
יש ועדות שתוך עשר-חמש-עשרה שנים לא תהיינה, כי הנושאים שבהם הם מתעסקים לא קיימים יותר, או לא יהיו קיימים באותה מסה מדוברת.
אברהם בורג:
יש ועדות שרק יצטרכו אותן יותר ויותר.
אברהם בורג:
הוועדה הזאת היא ועדה מן הסוג הזה.
אברהם בורג:
נעמי חזן: לצערנו.
אברהם בורג:
נכון.
אברהם בורג:
אגב, אין שום נוסחה, חברת-הכנסת נעמי חזן, שתולה פרוגרס בהומניזם ובשוויון.
אברהם בורג:
לא אחת פרוגרסיביות בחברות שלנו מולידה את ההיפך.
אברהם בורג:
בחברה פתוחה יותר אתה מגלה יותר אלימות כנגד נשים.
אברהם בורג:
איך ולמה אני לא יודע, אבל יש איזה שהן קורלציות הפוכות שצריך להבין אותן.
אברהם בורג:
לכן אני חושב שהוועדה הזאת היא בעלת חשיבות גדולה מאוד לגופו של ענין.
אברהם בורג:
והיא ודאי גדולה מאוד לגופה של החברה הישראלית.
אברהם בורג:
ובשל אלה, אני חושב שהמועמדת היותר מתאימה והיותר ראויה היא חברה שלי הרבה מאוד שנים, גם במעגלים הפוליטיים וגם במעגלים הפוליטיים היותר מצומצמים שלפעמים מונים שמונה, ולפעמים מונים שבעה, ולפעמים ששה.
סאלח טריף:
לפעמים שניים.
יעל דיין:
לפעמים אחת.
אברהם בורג:
לפעמים אחת.
אברהם בורג:
פעם שאלו את הנרי קיסינג'ר מהו המבנה הראוי ל"פאנל דיסקשין", והוא אמר: זה צריך להיות מספר לא זוגי, ושלושה זה יותר מדי.
אברהם בורג:
בהקשר הזה זאת באמת הרגשה מאוד טובה להציג בפניכם מועמדת ראויה שעשתה ועושה עבודה יוצאת מגדר הרגיל במלחמה המתמדת הזאת.
אברהם בורג:
זאת מלחמה ולא מאבק, זאת מלחמה עם האטריבוטים של מלחמה בנושא קידום מעמד האשה בישראל - את חברת-הכנסת יעל דיין.
אברהם בורג:
מי בעד ההצעה?
אברהם בורג:
מי נגדה?
אברהם בורג:
מי נמנע?
אברהם בורג:
הצבעה בעד ההצעה למנות את חברת-הכנסת יעל דיין כיושבת-ראש הוועדה לקידום מעמד האשה - רוב נגד - אין נמנעים - אין ההצעה למנות את חברת-הכנסת יעל דיין כיושבת-ראש הוועדה לקידום מעמד האשה נתקבלה
אברהם בורג:
אני קובע שחברת-הכנסת יעל דיין היא יושבת-ראש הוועדה לקידום מעמד האשה של הכנסת החמש-עשרה.
אברהם בורג:
גברתי.
יעל דיין:
תודה.
יעל דיין:
יושב-ראש ועדת הכנסת, סאלח טריף, בבקשה.
סאלח טריף:
אני רוצה לברך את חברתי יעל דיין , לוחמת ותיקה למען האשה, מעמדה וקידומה בכל התחומים.
סאלח טריף:
לא נבהלה לא מאבנים ולא משום דבר.
דליה רבין-פילוסוף:
גם לא תה.
סאלח טריף:
אני אומר את זה לזכותה, אני אומר את זה בכל הכנות והיושר.
סאלח טריף:
אני שמחתי שהוזמנתי כמה פעמים בשנות כהונתי בכנסת ליטול חלק בדיונים.
סאלח טריף:
אני גם שמח היום שיש חברת כנסת ערביה, חוסניה ג'בארה שנמצאת כאן והיא חברת הוועדה .
סאלח טריף:
זה רק יתן אפשרות עוד יותר גדולה לאפשר לאותו חלק לא פשוט שיש בו הרבה בעיות של ציבור הנשים הערביות והדרוזיות לפתור חלק מבעיותיהן בתוככי הוועדה החשובה הזאת.
סאלח טריף:
אני משוכנע שתעשו דברים גדולים כמו בעבר ואני חושב שהכנסת, אדוני היושב-ראש, צריכה לתת את הכלים לוועדה החשובה הזאת שלא פעם היינו בהרגשה שמעמדה בצד לעומת כל הוועדות האחרות שהן יותר חשובות.
סאלח טריף:
באמת נושא מעמד האשה תופס תאוצה וחשוב שיהיה שיפור גדול בהתייחסות לא רק במדיניות אלא גם בכללים וחוקים.
סאלח טריף:
יעל, שיהיה בהצלחה ומאברוק.
יעל דיין:
תודה רבה.
יעל דיין:
אני רוצה את תשומת לבכם לא להרצאה על מעמד האשה, כי יש לי כאן שני שותפים, אלא לומר שהוועדה הזאת שקיימת שבע שנים, השמיניה בעצם הקימה אותה, אם להיות מדוייקים גם לפרוטוקול.
יעל דיין:
היא קיימת שבע שנים.
יעל דיין:
אין לי ספק שהעבודה שלה, ההצלחות שלה, ההישגים שלה, בעיקר בבית המחוקקים, אם אנחנו מעודדים דברים בחקיקה ראשית, מרכזית ומהפכנית לטעמי שבאמת שינתה סדרים כאן בארץ, בחברה.
יעל דיין:
יש לנו מצב מאוד מוזר עכשיו.
יעל דיין:
אני אדבר עם היועצים המשפטיים לראות איך אפשר לא ליצור ממשלת צללים.
יעל דיין:
בוועדה לקידום מעמד האשה יש יותר חברים מאשר חברות.
אברהם בורג:
כולם בממשלה.
יעל דיין:
כולם בממשלה, כן.
יעל דיין:
למרות שהושג הפעם, אנחנו מאוד גאות בזה, ויושבות כאן מספר חברות כנסת חדשות, מתוכן נעמי חזן, חוסניה ג'בארה וסופה לנדבר אינן חברות בוועדה.
יעל דיין:
זאת אומרת, הוועדה כפי שהיא יש בה שמונה גברים ורק שבע נשים, למרות המספר הגדול מאוד - - -
סופה לנדבר:
ועדה הכי גברית.
יעל דיין:
היא ועדה שאיננה מבטאת את מספר הנשים הגדול בכנסת.
יעל דיין:
אבקש לבדוק וביקשתי את זה בסיעה שלי, מאוד חשוב לי, לא משום שחס וחלילה אני שוללת נוכחות גברים, אבל כדי לקדם את הדברים במלוא הדבקות והמחוייבות, אני ביקשתי גם מהסיעה שלי ואני מבקשת מכל הסיעות, אולי נמצא איזה שהוא מנגנון של ממלאי מקום, אבל לא מאותה סיעה, אני יכולה לבקש מש"ס, ואני יכולה לבקש מסיעות שאין בהן גברים שיאפשרו לאשה מסיעה אחרת למלא את מקומן, ואז נושא כמו נושא הנשים הערביות - - -
אברהם בורג:
אני אתן לך כמה רעיונות איך עושים את זה.
יעל דיין:
בסדר.
יעל דיין:
מאוד חשוב לי שחברת הכנסת חוסנייה ג'בארה שלא נשלחה על ידי מרצ לוועדה יתאפשר לה לקחת חלק פעיל, כולל יושבות ראש של ועדות משנה.
יעל דיין:
בוודאי חברת-הכנסת חזן שהובילה מהלכים עצומים והיא איננה חברה בוועדה זו.
יעל דיין:
אשמח אם תימצא הדרך.
אליעזר כהן:
אני מוכן לוותר על מקומי בוועדה למענה.
יעל דיין:
אני לא רוצה.
יעל דיין:
זה ענין בין סיעתי.
אליעזר כהן:
שיסדרו לי כניסה לוועדת החוקה, חוק ומשפט, אני אפנה את מקומי בוועדה זו.
יעל דיין:
אדוני יושב-ראש הכנסת, אם יש לך רעיון אני אשמח לשמוע.
אברהם בורג:
תבואי אליי ואני אתן לך כמה רעיונות לעשות זאת.
אברהם בורג:
בהצלחה.
אברהם בורג:
(יושב-ראש הכנסת, יושב-ראש ועדת הכנסת ומזכיר הכנסת יוצאים מחדר הישיבה) סדרי עבודת הוועדה
יעל דיין:
חבר-הכנסת יוסי כץ, בבקשה.
יוסי כץ:
אני מתנצל, אני חייב לעלות לישיבת ועדת החוקה, חוק ומשפט, אבל הרגשתי צורך לומר דברים.
דליה רבין-פילוסוף:
כולנו.
יעל דיין:
לקחו לי את הפטיש, לקחו את הספריה שלנו.
יעל דיין:
יש כאן ספריה טובה בנושא מעמד האשה.
יעל דיין:
לקחו את הפרחים הלא-טבעיים שהיו כאן.
יוסי כץ:
אני רוצה לברך את יעל על הבחירה המחודשת.
יוסי כץ:
זכיתי והייתי יושב-ראש ועדת העבודה והרווחה כאשר קבעו את מסגרת סמכויותיה של הוועדה.
יוסי כץ:
מאוד הייתי רגיש לנושא הזה מכיוון שאין זה סוד שהנושא של דיני עבודה וזכויות נשים בעבודה נדון בוועדת העבודה והרווחה.
יוסי כץ:
אפילו זכיתי להכין מחדש לקריאה שנייה ולקריאה שלישית את חוק שכר שווה לעובדת ולעובד ולעשות עוד כמה דברים יפים שנוגעים לזכויותיהן של נשים במקרים של הטרדה מינית ודברים נוספים אחרים, זכויות ארגוני הנשים וכדומה.
יוסי כץ:
לכן אני מוכרח להגיד שאם יש דבר שהוא יפה בכנסת, ובחיים שלנו לא מוצאים הרבה דברים כאלה לצערנו, זה הנושא של הוועדה לקידום מעמד האשה, שיתוף הפעולה הבלתי רגיל.
יוסי כץ:
אני אומר לכם, אני כגבר מקנא בנשים על הדרך שבה הן מצליחות לשתף פעולה בכל מה שקשור למעמד האשה, לפעילות הפוליטית-ציבורית שלהן במסגרת הזאת.
יוסי כץ:
וזה ראוי לברכה.
יוסי כץ:
אני משוכנע שזה יימשך כך, כי מעבר לכל חילוקי הדעות שבינינו, ויש חילוקי דעות, הנושא הזה הוא בהחלט בנפשנו.
יוסי כץ:
אני יכול לומר לכן, שכאשר עלה לדיון הנושא של ייצוג הנשים בממשלה - ואצלנו העלתה זאת חדוה אלמוג - אמרתי שאני לא רואה בזה שום ניגוד אינטרסים, אני בהחלט תומך בישיבה של נשים בממשלה, והבעתי את דעתי בנושא הזה.
יוסי כץ:
זה לא צריך לבוא האחד על חשבון השני.
יוסי כץ:
אני לא רואה בזה תחרות.
יוסי כץ:
אני חושב שכל אחד מאיתנו, גם הגברים, צריך להילחם למען הדבר הזה ולתמוך בו.
יוסי כץ:
אני משוכנע שהדברים יבואו לידי ביטוי בסופו של דבר.
יוסי כץ:
אני לא יכול להגיד שנלחמתי על החברות בוועדה כאן, אבל אני בהחלט גאה להיות אחד מחברי הוועדה הזאת.
יוסי כץ:
אין לי ספק שזאת תהיה ועדה פוריה מאוד, תוססת מאוד.
יוסי כץ:
אני מאחל לחברות החדשות בכנסת ולחברים החדשים בכנסת שייהנו מהפעילות בוועדה.
יוסי כץ:
תודה רבה.
יוסי כץ:
אנחנו נתראה בהמשך הדרך, יעל.
יעל דיין:
תודה רבה לחבר-הכנסת יוסי כץ.
יעל דיין:
הוא מבטא ברגע זה בעיה שתהיה לנו, ולכן העברתי אליכם דפי מידע.
ציפי לבני:
גם אני צריכה להצטרף לוועדת החוקה.
דליה רבין-פילוסוף:
אנחנו גם צריכות להצטרף לוועדת החוקה.
יעל דיין:
גם אני צריכה ללכת לוועדת החוקה.
יעל דיין:
לכן את הישיבה היום, בידיעה שמתקיימת ישיבה של ועדת החוקה אנחנו נסיים בעוד חמש דקות.
יעל דיין:
אני מבקשת מכם סבלנות ואני אפזר את הישיבה.
יעל דיין:
לפחות שתיים או שלוש מאיתנו חברות בוועדת החוקה.
יעל דיין:
לכן ביקשתי לרשום את הוועדות האחרות שבהן אתם חברים.
יעל דיין:
אני מנסה לא להתנגש בשעות בוועדות אחרות, כמובן שזה בלתי אפשרי בגדול כי כולנו חברות במספר ועדות, אבל ועדת החוקה וועדת החוץ והביטחון שגם אני חברה בהן, אני מנסה לא להתנגש בהן.
יעל דיין:
ישיבה שבועית קבועה של הוועדה תתקיים ביום שלישי בשעה אחת, זאת שעת צהריים של עורכת-דין אתי בנדלר, היועצת המשפטית של הוועדה, ולכן אני מתחייבת לכל השנה, אם יש ישיבה שדורשת את נוכחותך, להזמין בורקס או סנדוויצ'ים, כי זו שעת צהריים וזו שעה שבדרך כלל לא מתנגשת עם ישיבות של ועדות אחרות.
יעל דיין:
העברתי כאן חומר.
יעל דיין:
אני מבקשת לקחת אותו איתכם.
יעל דיין:
הדבר היחיד שאני רוצה עליו את אישור הוועדה - הוצאתי כאן הודעת לעתונות מטעם הוועדה, וכמובן כל חבר כנסת וחברת כנסת יכולים להוציא הודעות מטעמם, ולעתים רחוקות אנחנו נדרשים להודעת ועדה בנושא מסויים.
יעל דיין:
ואז אני מביאה את ההודעה לאישור הוועדה.
יעל דיין:
אני חילקתי את הנוסח של מה שאני רוצה להוציא מטעם הוועדה, ואני מבקשת להצביע עליו ולאשר אותו.
יעל דיין:
וזה נוסח ההודעה לעתונות: "הודעה לעתונות בענין תקיפת נשים על-ידי חרדים ברחוב הנביאים.
יעל דיין:
הוועדה לקידום מעמד האשה, בראשות חברת הכנסת יעל דיין, מוחה נמרצות על תקיפת נשים חילוניות על-ידי נשים וגברים חרדיים ברחוב הנביאים הגובל בשכונת מאה שערים, בירושלים.
יעל דיין:
המצב הנוכחי לפיו נשים חילוניות מסתכנות בתקיפות חוזרות ונשנות הוא בלתי נסבל.
יעל דיין:
הוועדה דורשת מהמשרד לביטחון פנים ומעיריית ירושלים פעולה נמרצת ונוכחות קבועה של גורמים מטעמם כך שחופש התנועה של נשים במקומות הציבוריים יישמר".
יעל דיין:
מי בעד ההודעה, מי נגד?
יעל דיין:
הצבעה ההודעה לעתונות בדבר תקיפת נשים על-ידי חרדים ברחוב הנביאים נתקבלה.
ציפי לבני:
אני נמנעת.
יעל דיין:
אני רוצה לציין שהוועדה הזאת הצליחה עד עכשיו, נשים, גברים, חרדים חילוניים להתגבר על רוב המחלוקות שיש לנו.
יעל דיין:
מיותר לציין כי זו פשוט עובדה חברתית, שהתיקון למעמד האשה - אנחנו לא מתחילים בנקודה של שוויון הזדמנויות וצריך לעשות שתי מדרגות: מדרגה אחת לשוויון הזדמנויות בכל התחומים ובכל המגזרים.
יעל דיין:
המדרגה השנייה כאשר יש שוויון הזדמנויות לדאוג לקידום.
יעל דיין:
אנחנו עוד לא הגענו לרף הראשון.
יעל דיין:
השסעים הגדולים הם עדיין בין חרדים, חלק מהדתיים, לא כולם, וחילוניים בנושאים של מעמד אישי, דיני אישות.
יעל דיין:
בנושאים האלה אנחנו עובדים בצמוד - והיו חברי כנסת דתיים וחרדים, חבר-הכנסת וקנין היה בוועדה - גם עם אב בתי הדין, גם עם הרבנים הראשיים.
יעל דיין:
זאת אומרת, אנחנו מנסים להגיע להסכמות.
יעל דיין:
אבל כאשר יש אי הסכמה זה בדרך כלל בנושאים האלה.
יעל דיין:
כולם מסכימים שלא יפה להכות נשים.
יעל דיין:
זאת אומרת, האשה כקרבן זה דבר שמקובל על כולם.
יעל דיין:
הדרישה שלנו לתקציבים לטיפול באלימות וטיפול עמוק יותר באלימות, הפגישות שלנו עם המשרד לביטחון פנים ועם משרד החינוך, הדברים האלה משותפים לכולנו, אבל בכל זאת אני רוצה שהוועדה תצטייר באמת כגורם המוביל לטיפול בנושאים האלה.
יעל דיין:
פערי שכר בעבודה, למרות שכאילו זה נופל בתחום ועדת העבודה והרווחה, לא מטפלים בפערי שכר בין נשים לגברים, הטיפול הוא בוועדה כאן.
יעל דיין:
כל הטיפולים הפרטניים בוועדה כאן.
יעל דיין:
טיפול זה אולי מלה לא יפה, זו מלה פטרונית, אבל קידום הנושאים של האשה הערביה, הדרוזית, הבדואית, זה ים, אתם תכירו את זה, של בעיות בפני עצמן.
יעל דיין:
מוחמד כנעאן: מספיק אם תגידי ערביה, כי כולם ערבים פה.
זהבה גלאון:
זה ענין של הגדרה.
זהבה גלאון:
הם רוצים אוטונומיה.
זהבה גלאון:
לדרוזים יש בעיות שלהם.
יעל דיין:
הדרוזים לפעמים מבקשים.
יעל דיין:
כל הנושאים האלה מצויים כאן בנייר שמביא לידיעת
יעל דיין:
כם את סדרי העבודה.
יעל דיין:
אני ארצה בישיבה ביום שלישי הבא לחלק תחומים, בהסכמה כמובן, של פעילות של ועדות משנה, כי אלה דברים שצריך להתרכז בהם ולהיות מחוייבים להם.
יעל דיין:
שאר הדברים נדונים כמובן במליאת הוועדה.
יעל דיין:
השבוע הבא הוא השבוע האחרון של עבודת הכנסת, אני כאן מציינת וגם ביקשתי תאריכים, אנחנו נצטרך לעבוד בפגרה ולקיים ללא ספק ישיבה אחת בענין החינוך לפני פתיחת שנת הלימודים, ואולי סיור אחד או שניים.
יעל דיין:
לכן ביקשתי את התאריכים שלא תהיו בארץ.
יעל דיין:
דבר אחרון, ביום שני הבא, שוב פעם קבעתי בשעה שתיים וחצי, כדי שזה לא יתנגש עם ועדות אחרות, תקבלו הודעה בתאים וגם ישירות ממנהלת הוועדה דנה גורדון.
יעל דיין:
מזכירת הוועדה אריאלה אהרון.
יעל דיין:
כל הפרטים על צוות הוועדה יש לכם בנייר הזה.
יעל דיין:
ביום שני נצטרך פשוט לדחוף ולדחוק ישיבה עם מנכ"ל משרד העבודה והרווחה.
זהבה גלאון:
בשעה שתיים וחצי מרצ לא תהיה כי יש לנו חילופי גברי בסיעה.
זהבה גלאון:
תביאי את זה בחשבון.
ציפי לבני:
גם אנחנו לא נהיה.
מרינה סולודקין:
תדברי בבקשה על ההסכם בינינו.
יעל דיין:
בסדר, אני אמסור לפרוטוקול על ההסכם בינינו.
יעל דיין:
זאת פשוט ישיבה שחייבת להתקיים כי היא דנה בתקציבים המומלצים שאושרו על-ידי הממשלה הקודמת וצריך ללחוץ עליהם מחדש למאבק באלימות.
יעל דיין:
יש פרוטוקול לכל ישיבה.
יעל דיין:
בנושא הזה למשל לא יהיו הצבעות, אבל מי שנבצר ממנה לבוא יכולה לקבל את החומר, כי אנחנו מנהלים ישיבות, עם כל ההתאמות שאני מנסה לעשות, עם כל מספר של חברים.
יעל דיין:
בענין של ממלאי מקום, ננסה לבדוק את זה, כך שבאמת תהיה כאן נוכחות מקסימלית של חברות כנסת.
יעל דיין:
מלה אחרונה.
יעל דיין:
חברת-הכנסת סולודקין ביקשה שזה יירשם בפרוטוקול.
יעל דיין:
זה נמצא בפרוטוקול של ועדת הכנסת.
יעל דיין:
יש הסכם פוליטי, לא שייך לכנסת, בין ישראל אחת לבין ישראל בעליה, לפיו יש רוטציה של שנה ראשונה ושנה שלישית לישראל אחת ושנה שנייה ושנה רביעית לישראל בעליה.
יעל דיין:
בשנה הראשונה והשלישית אני אכהן כיושבת-ראש, או נציגה אחרת של ישראל אחת, ובשנה השנייה והרביעית תנהל את הוועדה חברת-הכנסת מרינה סולודקין, או מי שיהיה מטעם ישראל בעליה.
יעל דיין:
ברכות לליכוד שהשכיל, ואני מקווה שהן תוכלנה להקדיש לזה זמן, למרות שהן שותפות ועומדות בראש ועדות אחרות, הליכוד נתן את כל המכסה שלו בוועדה הזאת לנשים, מה שלא קרה לצערי לא במפלגה שלי ולא במפלגות אחרות.
ציפי לבני:
אני מוכרחה להגיד שבענין הזה ראיתי את הפן השני שבו מראש לקחו שלושה מקומות לשלוש הנשים, ואף אחד מהגברים איננו מגלה ענין בנושאים הכל כך חשובים לחברה בישראל.
יעל דיין:
בוועדה בקדנציה הקודמת היו חברי ליכוד מאוד פעילים כמו רובי ריבלין, ואבנר שאקי מהמפד"ל.
ציפי לבני:
רובי ריבלין אמר לי ותיקן אותי משהבעתי את מחאתי, אמר לי רובי: דעי לך שאני הייתי פעיל בוועדה.
נעמי חזן:
למרצ הוצע מקום אחד, לצערנו, אף על פי שיש לנו ארבע חברות כנסת, ומי שמוכן לתת לנו תפקידים כממלאי מקום, אנחנו נשמח, כי אצלנו יש ביקוש של עוד שלוש נשים להיכנס לוועדה.
יעל דיין:
אשמח אם תסתדרו עם סיעות אחרות.
מרינה סולודקין:
בישראל בעליה את כל הוועדות שיש לנו, נתנו לי.
יעל דיין:
תודה רבה לחברים וברכות לחברים החדשים.
יעל דיין:
אני פותחת את ישיבת הוועדה.
יעל דיין:
לצערי, למרות שזו אחת מהישיבות הראשונות, אנחנו בסימן חירום.
יעל דיין:
נשאלתי האם מחכים לרצח כדי לשבת ולדון.
יעל דיין:
נדמה לי שכולן כאן ותיקות בוועדה לקיום מעמד האשה, ויודעות שאין הדבר כך.
יעל דיין:
מצד שני, בוודאי שאי אפשר לדלג על כל מקרה שקורה, ולהגיד שזה בסך הכל עוד מקרה, ושאחרי הפגרה נדון בזה.
יעל דיין:
אנחנו עוסקים היום בשני נושאים, ששניהם נראים לי דחופים ביותר.
יעל דיין:
הנושא הראשון הוא דיווח של המשרד לבטחון פנים על שני מקרי הרצח שאירעו בסוף השבוע האחרון.
יעל דיין:
לא אחזור אחורנית למקרים שהיו לפני הפגרה.
יעל דיין:
אנחנו נעסוק בשני המקרים האחרונים, שיש שלהם את המוזרות המיוחדת שלהם, ושעוררו מחדש את מה שהממשלה והבכירים קוראים לו זעזוע.
יעל דיין:
אנחנו עוברים מזעזוע לזעזוע, ואני לא יודעת אם מישהו מודע למה שנעשה בין זעזוע לזעזוע, משום שמה שנשאר זו באמת הכותרת האיומה, המקרה עצמו.
יעל דיין:
כמובן שמן הראוי לומר שלולא העבודה וההתמדה והמסירות של כל הגורמים בשטח, מן הסתם היו יותר מקרים, ולמרות כל זאת, אני חושבת שיש איזה גל שגואה, וכרוך גם באלימות כלפי נשים ורצח הנשים, וגם נכנס הגורם של ילדים, כפי שחברת הכנסת גוז'נסקי התבטאה – ילדים כבני ערובה בסכסוכים בין בני זוג.
יעל דיין:
אנחנו מכירים את זה, אבל לא בצורה הכל כך זוועתית כמו עכשיו.
תמר גוז'נסקי:
היו עכשיו שלושה מקרים רצופים שמתנקמים באשה ורוצחים את הילדים.
יעל דיין:
וזה מביא למחשבה גם לגבי צורת הטיפול.
יעל דיין:
בוודאי לא יכול להיות שילדים יהיו בני ערובה לחיים ומוות.
יעל דיין:
זאת אומרת, זה לא שימוש כפי שידענו בבתי דין, של לחץ לגבי מי יקבל את הדירה תוך כדי התמקחות על גט.
יעל דיין:
זה עבר קפיצה גדולה לראש סולם זוועה שאנחנו רואים הפעם.
יעל דיין:
אנחנו נעסוק בחלק היותר מאוחר של הישיבה במסקנות הוועדה הבין משרדית.
יעל דיין:
זה לא שלא עסקנו בזה, אבל פשוט התחלפה ממשלה, ואנחנו מוצאים לנכון להבטיח שהמסקנות האלה יאומצו וייושמו ובעיקר יתוקצבו על ידי הממשלה, למרות שגוף האב של הוועדה הבין משרדית נשאר כפי שהיה.
יעל דיין:
אני רוצה להודות לממשלה על המינוי של השר לבטחון פנים כראש ועדת שרים לטיפול נקודתי באלימות, והם הגדירו את זה עם דגש על אלימות כלפי נשים, ילדים, וחסרי ישע.
יעל דיין:
אני בקשר עם השר בן עמי.
יעל דיין:
אנחנו ישבנו איתו, ורד עוזרתי ואני, לפני כשבועיים, מיד כשהוא נכנס לתפקיד.
יעל דיין:
העברנו אליו את כל החומרים, מהדו"ח ועד סחר בנשים, ועד דרכי טיפול וכל מה שכרוך בזה.
יעל דיין:
א ני חושבת שהוא השכיל מהפגישה הזאת, משום שאנחנו כבר רואים התחלה של התוצאות, ובכל אופן הוא מודע לדברים שצריכים להיעשות.
יעל דיין:
הוועדה תהיה בקשר הדוק עם השר לבטחון פנים ביחס לנושא הזה, שכמובן הוא נושא שלצערי הוא בראש סדר יומנו.
יעל דיין:
מצלצלים אליי ביחס להצהרות של נעמי לירן, משום שהציבור הרחב אינו מבחין בין הרשות למעמד האשה והוועדה למעמד האשה.
יעל דיין:
טוב שנעמי דיברה בשמה ובקולה.
יעל דיין:
אני מציינת את הדברים, כי אם מישהו מבלבל בין הרשות לבין הוועדה, אז בפירוש עמדת יו"ר הוועדה נוגדת למחשבה הזו, ויש לי הצעות אחרות בענין עונש המוות.
יעל דיין:
אבקש ממלכה סופר לתת לנו דיווח, בבקשה.
תמר גוז'נסקי:
יש לי שאלה אינפורמטיבית.
תמר גוז'נסקי:
מונח לפנינו דו"ח מספר 1, נובמבר 1998.
תמר גוז'נסקי:
איפה הדו"ח המלא של הוועדה הבין משרדית?
יעל דיין:
אין לנו די עותקים מהדו"ח המלא.
יעל דיין:
יש לנו את המסקנות, ואני ביקשתי לאפשר לחברות הכנסת לקבל עותק של הדו"ח המלא.
תמר גוז'נסקי:
על מה אנחנו מדברים בסדר היום?
יעל דיין:
על סדר היום כבר דיברנו יותר מפעם אחת, על הוועדה ועל מסקנותיה, ועל הדו"ח עצמו, כך שאין טעם לחזור אליו.
יעל דיין:
אנחנו מדברים על ההעברה מממשלה לממשלה, ובעיקר קטע התקצוב שלצורך הזה הוא הוצג בפניכם בנפרד.
יעל דיין:
אנחנו עכשיו עומדים בפני שנת כספים, ובפני הצורך לאישור נתח נוסף ממסקנות הדו"ח.
יעל דיין:
הדרישה התקציבית החמש-שנתית היא למאתיים מיליון, מה שאושר זה 18 מיליון, ואנחנו מדברים כאשר זה מסומן, זאת אומרת,ג זה לא תקציב כללי.
תמר גוז'נסקי:
כתוב פה 50% תקציבי משרדים, 50% תגבור, כמה התוספת?
יעל דיין:
התוספת היא של כתשעה מיליון, לפי הפירוט שיש לך כאן, ובנושא הזה אני רואה את זה כתפקידנו להעביר את זה לממשלה הבאה.
יהודית קרפ:
אני חושבת שזה עלה היום בממשלה.
יעל דיין:
עלה, והשר בן עמי, כפי שאמרתי, מודע לזה.
יהודית קרפ:
גם הנושא של התקציב עלה.
יעל דיין:
אני לא מעודכנת האם הועלו סעיפי תקציב, ומה היתה הדרישה.
יהודית קרפ:
אני לא יכולה לומר מה היה בדיון, אבל שר המשפטים עודכן על הצורך להעלות את נושא התקציב.
יעל דיין:
גם אני הבאתי את זה בפניו, גם בפני השר בן עמי, מלכה סופר, בבקשה.
מלכה סופר:
בסוף השבוע האחרון היו שני מקרים קשים.
מלכה סופר:
המקרה הראשון היה ביום שישי בסביבות 11:30 בבוקר, כאשר אדם בשם פולנסקי מיכאל בן חמישים, דקר בסכין את אישתו.
מלכה סופר:
הם בארץ מ-1993, עולים חדשים מחבר העמים.
מלכה סופר:
לא היה שום מידע קודם במשטרה.
מלכה סופר:
עד כמה שידוע לנו, גם מבדיקות שערכנו עם אחרים, לא היה קשר קודם על רקע אלימות ביניהם לבין גורמי רווחה.
מלכה סופר:
החשוד עצור, והיום הוארך מעצרו.
מלכה סופר:
נמסר שהיה לנו עבר פסיכיאטרי לטענתו.
מלכה סופר:
זה לא דווח ולא היה ידוע.
מלכה סופר:
האשה נפטרה לאחר 24 שעות.
מלכה סופר:
היא היתה פצועה קשה מאוד.
מלכה סופר:
יש להם בת גדולה בת 27.
יעל דיין:
איך המשטרה הגיעה?
מלכה סופר:
המשטרה הוזעקה לאחר האירוע.
מלכה סופר:
הרצח לא בוצע בנוכחות מישהו שהיה שם.
מלכה סופר:
המקרה השני הוא של אדם בשם כהן אמנון, בן 43, שלאחר חשדות שלו, רצח באמצעות הצתה את אשתו ואת שני ילדיהם, יאיר בן 4 ויעל בת שנתיים.
מלכה סופר:
בבית היו כלי נשק, ולא השתמשו בהם.
מלכה סופר:
לא היה ידוע קודם למשטרה, לא היו תלונות קודמות במשטרה.
מלכה סופר:
עד כמה שאנחנו יודעים, וזה עדיין בבדיקה, לא היה קשר עם גורם מטפל, אבל הנושא הזה עדיין בבדיקה.
יעל דיין:
היה כתוב בעיתונים שהיתה פניה לנעמ"ת.
מלכה סופר:
מה משמעות הפניה או עומק הפניה או מה נעשה, זה עדיין בבדיקה.
יעל דיין:
אני מבינה.
יעל דיין:
אני רק שואלת, בגלל הענין הזה של היה שום חשד, הכל נקי, הכל נהדר, ופתאום קורה משהו.
תמר גוז'נסקי:
השכנים אמרו שזאת משפחה למופת.
יעל דיין:
ופתאום שלוש גוויות?
יעל דיין:
השאלה היא תמיד איפה המופת.
יעל דיין:
באיזה שהוא מקום אנחנו תמיד מחפשים את הסדקים.
מלכה סופר:
את הסדקים, ומאיפה אפשר היה לדעת קודם.
מלכה סופר:
הבדיקה היא של עובדות מאוד ראשוניות.
מלכה סופר:
אני בטוחה שהסדקים יתגלו בהבנה הרבה יותר מעמיקה של מה שהיה שם.
מלכה סופר:
עשינו בדיקה של כל ששת מקרי הרצח שהיו השנה, לעומת השבעה שהיו בתקופה המקבילה אשתקד, ואנחנו יודיעם שבחמישה מן המקרים לא היו תלונות קודמות למשטרה.
מלכה סופר:
מקרה אחד כן היה ידוע.
מלכה סופר:
אני חושבת שמה שמאוד בולט השנה זה הפגיעה בילדים, כולל המקרה שהילדים נרצחו ולא ה אישה.
מלכה סופר:
עוד דבר שכדאי לציין כנתון סטטיסטי, שבשלושה מהמקרים החשוד התאבד מיד עם הרצח, ובשלושה מקרים הוא לא התאבד, כלומר, 50% מהמקרים.
יעל דיין:
מספר ההתאבדויות שונה מבשנה שעברה?
מלכה סופר:
תמיד יש אחוז התאבדויות די גבוה.
מלכה סופר:
זה נתון מאוד בולט.
מלכה סופר:
עוד דבר שבולט הוא שהרקע לרצח, עד כמה שאפשר לדעת, הוא הרצון להיפרד, בשלושה מקרים רצון האישה להיפרד.
מלכה סופר:
השנה באחד המקרים זה רצון הגבר להיפרד.
יעל דיין:
זה תוך כדי הליכים?
מלכה סופר:
לא שידוע לנו, אבל הבעת כוונה או רצון, בדרך כלל של האישה.
מלכה סופר:
בארבעה מקרים בני הזוג היו נשואים, כלומר, לא לשעבר ולא חברים.
יעל דיין:
בכל המקרים האלה – אני לא מדברת על הרצח בביתילי – אנחנו מדברים על רצח של מישהו מוכר, או בני זוג, כלומר, המשפחה הקרובה.
יהודית קרפ:
אני רק רוצה להוסיף שבדרך לכאן שמעתי את אחות הנרצחת, והיא אמרה שהרוצח השמיע מילות הבנה למעשי הרוצח ששרף את שני הילדים שלו, טבעוני, כשזה אירע.
יהודית קרפ:
היא דיווחה מכלי שני, היא לא שמעה אותו אומר את זה, אבל כנראה האישה כן היתה רגישה לדבר הזה.
ננסי צ'רנובסקי:
אני עובדת בתחנת ייעוץ של אמונה.
ננסי צ'רנובסקי:
שמעתי בדיווח שהאמא פנתה לגננת, וביקשה שהיא לא תשלח את הילד הביתה עם האבא.
ננסי צ'רנובסקי:
האם זה נכון, והאם את עושה עם זה משהו?
מלכה סופר:
לא ידועה לי העובדה הזו, אבל אם זה היה כך, זה ודאי חשוב.
לימור לבנת:
ברדיו ראיינו את הגננת, והיא אכן סיפרה שהאמא פנתה אליה, וביקשה ממנה ביום מסויים, שאם האב יבוא לקחת את הבת הקטנה בת השנתיים, אז היא לא תיתן לו לקחת את הבת.
לימור לבנת:
הגננת עצמה אמרה שזה אכן היה דבר מוזר ביותר, מאוד חריג, מאוד משונה.
לימור לבנת:
שאלו את הגננת אם לא שאלה מדוע, והיא אמרה שלא, כי התביישה לשאול.
לימור לבנת:
היא התביישה לשאול, ולכן לא שאלה.
לימור לבנת:
אחרי זה באו ימים כימים ימימה, ואף אחד לא שאל.
סימה טמיר:
יש לי שאלה לגברת סופר.
סימה טמיר:
את אמרת שלאמנון כהן היו כלי נשק בבית.
סימה טמיר:
האם זה ברישיון?
מלכה סופר:
כן.
מלכה סופר:
בשלושה מהמקרים הרצח בוצע באמצעות כלי נשק, כולם הוחזקו בהיתר.
תמר גוז'נסקי:
רציתי לשאול לגבי קרבנות ילדים.
תמר גוז'נסקי:
בהשוואה לשנים קודמות, זה השינוי הדרמטי, נכון?
מלכה סופר:
כן, זה מספר מאוד בולט השנה.
תמר גוז'נסקי:
כמה היו בשנה שעברה?
מלכה סופר:
היו אירועים כאלה.
יגאל בן שלום:
לפי המידע שבידי, השנה היו שבעה קרבנות ילדים, ובשנה שעברה לא ידוע על שום קרבן.
סימה טמיר:
יכול להיות גם יכול להיות שאם היתה דורשת בתוקפנות, זה היה נראה אחרת.
יעל דיין:
לא ניכנס עכשיו לכל היקף המקרה.
2421:
רציתי להעיר הערה.
2421:
אני חושבת שמלכה לא יכולה לענות על הכל, אבלמה שעולה מבחינת הדיווחים, הוא שהמכניזם שצריך להיווצר מבחינת הקשר בין כל הגורמים בקהילה, הוא עדיין לא פועל.
2421:
זאת עובדה.